คปภ.เผย2เดือนเบี้ยประกันภัยเฉียด2หมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คปภ. เผย 2 เดือนแรกยอดขายประกันภัย 1.96 หมื่นล้านบาท เพิ่มขึ้น 10.40%
ส่วนวิจัยและสถิติ ฝ่ายวางแผนและพัฒนาระบบการตรวจสอบ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) รายงานว่า เบี้ยประกันภัยรับโดยตรงของธุรกิจประกันวินาศภัยเดือน ม.ค.ก.พ. 2553 ขาดเพียงข้อมูลของบริษัท ทิพยประกันภัย บริษัท วิคเตอรี่ ประกันภัย และบริษัท ยูเนี่ยนอินเตอร์ ประกันภัย มีจำนวน 1.96 หมื่นล้านบาท เพิ่มขึ้นจาก 2 เดือนแรกของปี 2552 จำนวน 1,845 ล้านบาท หรือเพิ่มขึ้น 10.40% 
ทั้งนี้ แยกเป็นเบี้ยประกันภัยรถยนต์ ทั้งภาคสมัครใจและประกัน ภัยภาคบังคับรวม 1.16 หมื่นล้านบาท เพิ่มขึ้น 9.72% เบี้ยประกันภัยเบ็ดเตล็ด อาทิ ประกันภัยทรัพย์สิน ประกันภัยความรับผิดบุคคลภายนอก ประกันภัยอุบัติเหตุส่วนบุคคล ประกันภัยสุขภาพ มีจำนวน 6,019.31 ล้านบาท เพิ่มขึ้น 13.95%
ด้านเบี้ยประกันภัยทางทะเลและขนส่ง เพิ่มขึ้น 31.71% หรือเป็นเบี้ยรับรวม 1,249.40 ล้านบาท
ขณะที่ประกันอัคคีภัยมียอดขายลดลง โดยมีเบี้ยรับรวม 1,249.40 ล้านบาท ลดลง 6.69% 
สำหรับค่าสินไหมทดแทนที่เกิดขึ้นในช่วง 2 เดือนแรกปี 2553 มีจำนวน 9,135.83 ล้านบาท เพิ่มขึ้น 2.79% เมื่อเทียบกับงวดเดียวกันของปี 2552 เฉพาะค่าสินไหมทดแทนที่เกิดขึ้นระหว่างปีหลังหักรับคืนจากคู่กรณี มีจำนวน 6,802.52 ล้านบาท ลอสเรโชว์อยู่ที่ 48.77% 
ส่วนวิจัยและสถิติ ฝ่ายวางแผนและพัฒนาระบบการตรวจสอบ รายงานว่า กำไรจากการรับประกัน ภัยในงวด 2 เดือนแรก 1,309.38 ล้านบาท ลดลง 37.20% เมื่อเทียบกับงวดเดียวกันของปี 2552 เนื่องจากมีการตั้งสำรองเบี้ยประกันภัยที่ยังไม่ถือเป็นรายได้เพิ่มขึ้นจากงวดเดียวกันของปีก่อน 775.16%